**II. Osobitná časť**

**K čl. I**

**K bodu 1**

Navrhuje sa upraviť pojem chránená dielňa tak, aby lepšie vyhovovala zmenám v zamestnávaní osôb so zdravotným postihnutím, ich zvyšujúcej sa kvalifikácií, ako aj rôznorodosti zdravotného postihnutia. Pojem chránenej dielne by mal zdôrazniť, že ide o pracovisko, na ktorom je pracovný priestor, pracovný výkon alebo pracovné podmienky vrátane možnosti flexibilného pracovného času a rozloženia práce prispôsobené celkovému zdravotnému a aktuálnemu fyzickému a psychickému stavu občanov so zdravotným postihnutím.

**K bodu 2**

Navrhuje sa pridať možnosť dočasného vykonávania práce v pracovnom pomere aj mimo chránenej dielne alebo chráneného pracoviska, ak to umožňuje charakter práce alebo je to nevyhnutné na plnenie pracovných úloh.

**K čl. II**

Účinnosť sa navrhuje od 1. januára 2023.